b'\n_START_ARTICLE_\nLietuvos mokslini\xc5\xb3 bibliotek\xc5\xb3 asociacija\n_START_PARAGRAPH_\nLietuvos mokslini\xc5\xb3 bibliotek\xc5\xb3 asociacija\xc2\xa0\xe2\x80\x93 mokslines bibliotekas ir mokslines bibliotekas turin\xc4\x8dias institucijas vienijanti organizacija, \xc4\xafkurta 2001\xc2\xa0m. gruod\xc5\xbeio 4 d. Vilniuje. 48 nariai (2009\xc2\xa0m.).\n_START_SECTION_\nVeikla\n_START_PARAGRAPH_\nLietuvos mokslini\xc5\xb3 bibliotek\xc5\xb3 asociacijos \xc4\xafstatai Juridini\xc5\xb3 asmen\xc5\xb3 registre \xc4\xafregistruoti 2008\xc2\xa0m. rugpj\xc5\xab\xc4\x8dio 8 d. Lietuvos mokslini\xc5\xb3 bibliotek\xc5\xb3 asociacijos tikslas\xc2\xa0\xe2\x80\x93 prenumeruoti elektronines duomen\xc5\xb3 bazes Asociacijos nariams ir kitoms bibliotekoms, skatinti virtuali\xc5\xb3 bibliotek\xc5\xb3 k\xc5\xabrim\xc4\x85, bibliotekose rengti ir diegti pa\xc5\xbeangias technologijas ir inovacinius projektus, koordinuoti u\xc5\xbesienio periodini\xc5\xb3 leidini\xc5\xb3 komplektavim\xc4\x85 mokslin\xc4\x97se bibliotekose, pl\xc4\x97toti Asociacijos nari\xc5\xb3 informacinius mainus, sudaryti galimybes vartotojams naudotis bibliotekose sukauptais informaciniais i\xc5\xa1tekliais ir nuotolinio naudojimo duomen\xc5\xb3 baz\xc4\x97mis, skatinti bibliotekinink\xc5\xb3 kvalifikacijos k\xc4\x97lim\xc4\x85 ir kita._NEWLINE_Koordinuoja Asociacijos nari\xc5\xb3 ir kit\xc5\xb3 bibliotek\xc5\xb3 u\xc5\xbesakymus joms, nustato bibliotek\xc5\xb3 keitimosi informacija tvark\xc4\x85, nagrin\xc4\x97ja dokument\xc5\xb3 apsaugos b\xc5\xabdus ir kita. Auk\xc5\xa1\xc4\x8diausia Asociacijos institucija\xc2\xa0\xe2\x80\x93 visuotinis nari\xc5\xb3 susirinkimas, \xc5\xa1aukiamas ne re\xc4\x8diau kaip 2 kartus per metus, jis renka Asociacijos pirminink\xc4\x85. Kolegialaus valdymo institucija\xc2\xa0\xe2\x80\x93 taryba._NEWLINE_Pirminink\xc4\x97 Emilija Banionyt\xc4\x97\xc2\xa0\xe2\x80\x93 nuo 2001\xc2\xa0m.'